Úradný vestník L 005 , 09/01/2004 S. 0042 - 0056



Nariadenie Komisie (ES) č. 28/2004 z 5. januára 2004, ktorým sa vykonáva nariadenie Európskeho parlamentu a Rady (ES) č. 1177/2003 o štatistike spoločenstva o príjmoch a životných podmienkach (EU-SILC), pokiaľ ide o podrobný obsah priebežných a záverečných správ o kvalite KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Európskeho parlamentu a Rady (ES) č. 1177/2003 zo 16. júna 2003 o štatistike spoločenstva o príjmoch a životných podmienkach (EU – SILC) [1], najmä na jeho článok 15 ods. 2 písm. b), keďže: (1) nariadenie (ES) č. 1177/2003 vytvorilo spoločný rámec pre systematickú tvorbu štatistiky spoločenstva o príjmoch a životných podmienkach, zahŕňajúcej porovnateľné a včasné prierezové a dlhodobé údaje o príjmoch, úrovni a charaktere chudoby a sociálneho vylúčenia na národnej úrovni a úrovni Európskej únie; (2) podľa článku 15 ods. 2 písm. b) nariadenia (ES) č. 1177/2003 sú vykonávacie opatrenia potrebné na určenie podrobného obsahu priebežnej správy, týkajúcej sa spoločných prierezových ukazovateľov EÚ, založených na prierezovej zložke EU-SILC, a na určenie podrobného obsahu záverečnej správy o kvalite zameriavajúcej sa na vnútornú presnosť, ktorá pokrýva prierezové aj dlhodobé zložky; (3) opatrenia ustanovené v tomto nariadení sú v súlade so stanoviskom Výboru pre štatistický program, PRIJALA TOTO NARIADENIE: Článok 1 Definície, ktoré majú byť uplatniteľné pri priebežných a záverečné správach so štatistikou spoločenstva o príjmoch a životných podmienkach (EU-SILC) sú stanovené v prílohe I. Článok 2 Kvalitatívne hodnotiace kritériá a podrobný obsah priebežnej správy o kvalite, ktoré majú predložiť členské štáty a ktoré sa týkajú spoločných prierezových ukazovateľov EÚ založených na prierezovej zložke EU-SILC, sú stanovené v prílohe II. Článok 3 Kvalitatívne hodnotiace kritériá a podrobný obsah záverečnej správy o kvalite, ktoré majú predložiť členské štáty, a ktoré sa týkajú prierezových a dlhodobých ukazovateľov EU-SILC zameriavajúcich sa na vnútornú presnosť, sú stanovené v prílohe III. Článok 4 Obsah porovnávacích priebežných a záverečných správ o kvalite, ktoré má vypracovať Komisia (Eurostat) sú ustanovené v prílohe IV. Článok 5 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. januára 2004 Za Komisiu Pedro Solbes Mira člen Komisie [1] Ú. v. ES L 165, 3.7.2003, s. 1. -------------------------------------------------- PRÍLOHA I DEFINÍCIE a) "Substitúcia/nahradenie" znamená nahradenie pôvodných jednotiek zaradených do výberu, (ktoré neposkytujú požadované informácie, pretože nie je možné lokalizovať adresu, adresa je neprístupná, alebo pretože domácnosť odmieta spolupracovať, celá domácnosť je dočasne neprítomná alebo domácnosť nie je schopná odpovedať) inými jednotkami b) "imputácia" znamená odhad prijateľných (ale umelých) náhradných hodnôt namiesto chýbajúcich hodnôt c) "ekvivalentný disponibilný príjem" je definovaný ako celkový disponibilný príjem domácnosti vydelený jej "ekvivalentnou veľkosťou" d) "ekvivalentná veľkosť" sa týka modifikovanej OECD škály (ktorá priraďuje závažnosť 1,0 prvej dospelej osobe a 0,5 ďalším osobám vo veku 14 rokov a viac, ktoré žijú v domácnosti a 0,3 každému dieťaťu vo veku menej ako 14 rokov e) "opora výberu" je množina jednotiek, z ktorých sa vzorka môže vybrať f) "presnosť" znamená priblíženie sa výpočtov alebo odhadov k presným alebo pravdivým hodnotám g) "výberové chyby" udávajú variabilitu, ktorá sa náhodne vyskytuje z dôvodu uprednostnenia výberu vzorky pred súpisom h) "nevýberové chyby" sú chyby, ktoré sa vyskytujú vo všetkých fázach zberu údajov a procesu ich tvorby, Nevýberové chyby sa delia do štyroch skupín: - "Chyby pokrytia" sú chyby, ktoré vyplývajú z rozdielov medzi cieľovou populáciou a oporou výberu. Patria sem chyby z priveľkého pokrytia, chyby z primalého pokrytia a chyby z nesprávneho hodnotenia jednotiek - "chyby z priveľkého pokrytia" vznikajú pri nesprávnom zatriedení jednotiek, ktoré sú v skutočnosti mimo oblasť, alebo jednotiek, ktoré v praxi neexistujú - "chyby z primalého pokrytia" vznikajú pri jednotkách, ktoré nie sú zahrnuté do opory výberu - "chyby z nesprávneho hodnotenia jednotiek" sa týkajú nesprávne vyhodnotených jednotiek, ktoré patria do cieľovej populácie - "Chyby merania" sú chyby, s ktorými sa stretávame v čase zberu údajov. Existuje množstvo zdrojov týchto chýb, napríklad spôsob zisťovania, informačný systém, opytovateľ a spôsob zberu údajov - "Chyby spracovania" sú chyby v procesoch spracovania zozbieraných údajov napríklad pri vstupe dát, kódovaní, editovaní a vážení - "Chyby z neodpovedí (non-responses)" sú chyby z dôvodu neúspešného pokusu získať požadované informácie od vhodnej jednotky. Za dva hlavné druhy chýb z neodpovedí sa považujú: - "celková neodpoveď" týka sa chýbajúcej informácie za celú jednotku (domácnosť a/alebo osobu) vybraných do zisťovania - "položková neodpoveď" sa týka situácie, keď jednotka výberu bola úspešne zistená, ale neboli zistené všetky požadované informácie i) "relevancia" je stupeň, ktorým spĺňa štatistika potreby súčasných a potenciálnych užívateľov. Udáva, či všetky štatistiky, ktoré sú potrebné, sú aj spracované a udáva tiež rozsah, v rámci ktorého použité obsahy (definície, klasifikácie, atď.) odrážajú potreby užívateľov, j) "včasnosť a dochvíľnosť": - "včasnosť informácií" odráža dĺžku času medzi dostupnosťou informácií a udalosťou alebo javom, ktorý popisujú - "dochvíľnosť" uvádza časové oneskorenie, ktoré existuje medzi dátumom aktuálneho doručenia údajov Eurostat-u a cieľovým dátumom, kedy mali byť doručené, napríklad s odkazom na dátumy oznámené v niektorom úradnom vydaní kalendára, ustanovené nariadeniami alebo predbežne dohodnuté medzi partnermi, k) "dostupnosť a jednoznačnosť": - "dostupnoosť" udáva fyzické podmienky, za akých môžu užívatelia získať údaje: kam ísť, ako si objednať, čas doručenia, jasná cenová politika, výhodné marketingové podmienky (autorské právo, atď.), dostupnosť mikro alebo makro údajov, rôzne formáty (papier, súbory, CD-ROM, internet), atď. - "jednoznačnosť" udáva oblasť informácií o údajoch, t. j. či sa používajú vhodné metadáta, zobrazenia ako sú grafy a mapy, či sú dostupné informácie o kvalite údajov (vrátane obmedzenia v ich použití) a rozsah, do ktorého štátne štatistické úrady poskytujú dodatočnú pomoc -------------------------------------------------- PRÍLOHA II Kvalitatívne hodnotiace kritériá a obsah priebežnej správy o kvalite, ktorá má byť vypracovaná členskými štátmi 1. SPOLOČNÉ PRIEREZOVÉ UKAZOVATELE EURÓPSKEJ ÚNIE 1.1. Spoločné prierezové ukazovatele Európskej únie založené na prierezovej zložke EU-SILC Členské štáty poskytnú spoločné prierezové ukazovatele EÚ, založené na prierezovej vzorke roku N, ktoré budú zahrnuté do výročnej jarnej správy roku (N + 2) pre Európsku radu. Spoločné prierezové ukazovatele EÚ udávajú ukazovatele, ktoré Rada prijala v súvislosti s otvorenou metódou koordinácie a ktoré môžu byť odvodené od nástroja EU SILC. 1.2. Ostatné ukazovatele 1.2.1. Ekvivalentný disponibilný príjem 1.2.2. Neupravený platový rozdiel medzi pohlaviami Tento ukazovateľ poskytnú členské štáty, ktoré ho vypočítajú na základe EU-SILC: 2. PRESNOSŤ 2.1. Konštrukcia výberu Poskytnú sa nasledujúce informácie: 2.1.1. Druh konštrukcie výberu (stratifikovaný, viacstupňový, skupinový) 2.1.2. Jednotky výberu (primárne, sekundárne) 2.1.3. Stratifikačné a substratifikačné kritériá 2.1.4. Veľkosť výberovej vzorky a kritériá vymedzenia 2.1.5. Schémy výberu vzorky 2.1.6. Rozloženie výberu v čase 2.1.7. Obnovenie výberu: rotačné skupiny 2.1.8. Váženie 2.1.8.1. Faktor konštrukcie 2.1.8.2. Úpravy pri neodpovediach 2.1.8.3. Úpravy vo vzťahu k externým údajom (úroveň, použité premenné a zdroje) 2.1.8.4. Konečná prierezová váha 2.1.9. Substitúcia Za členské štáty, v ktorých sa v prípade jednotiek neodpovedania uplatňuje substitúcia (nahradenie), sa poskytne nasledujúca informácia: 2.1.9.1. Metóda výberu substitúcií 2.1.9.2. Hlavné vlastnosti substituovaných jednotiek v porovnaní s pôvodnými jednotkami podľa regiónu (NUTS 2), ak sú k dispozícii 2.1.9.3. Rozdelenie substituovaných jednotiek podľa záznamu o kontakte na adrese (DB120), výsledku dotazníka za domácnosť (DB130) a akceptácie opytovania v domácnosti (DB135) pôvodných jednotiek 2.2. Výberové chyby 2.2.1. Štandardná chyba a efektívna veľkosť výberu Poskytnú sa nasledujúce informácie - efektívna veľkosť výberu za spoločné prierezové ukazovatele EÚ založené na prierezovej zložke EU-SILC za ekvivalentný disponibilný príjem a za neupravený platový rozdiel medzi pohlaviami (ak je to aplikovateľné), - štandardné chyby za spoločné prierezové ukazovatele EÚ založené na prierezovej zložke EU-SILC za ekvivalentný disponibilný príjem a za neupravený platový rozdiel medzi pohlaviami (ak je to aplikovateľné). 2.3. Nevýberové chyby 2.3.1. Opora výberu a chyby pokrytia Poskytne sa popis opory výberu (vrátane informácii o použitom postupe pri aktualizácii opory výberu, o početnosti a duplicite) a popis hlavných problémov pokrytia (nesprávne zatriedenie, podhodnotenie a nadhodnotenie), ak je to aplikovateľné. Pre členské štáty, ktoré používajú rotačný výber sa informácia o opore výberu poskytne iba za nové replikátory. 2.3.2. Chyby merania a spracovania 2.3.2.1. Chyby merania Poskytnú sa nasledujúce informácie: - popis rôznych zdrojov chýb merania, ktoré sa pravdepodobne vyskytnú pri zisťovaní, - popis spôsobu akým bol zostavený dotazník, použitie kognitívneho skúšania (ak je to aplikovateľné), testovanie dotazníka v teréne, vplyv konštrukcie, obsah a znenie dotazníka, - informácia o intenzite a účinnosti školenia opytovateľov: počet dní školenia, testovanie schopností pred začatím práce v teréne (miera úspešnosti a tak ďalej), - informácia o štúdiách, ako sú opätovné opytovanie, záznamové a kontrolné štúdie, alebo experimentovanie s oddelením vzorky, ak je to aplikovateľné, - výsledky z modelov, napríklad hodnotenie vplyvu použitia finančného roku namiesto kalendárneho roku, ak je to aplikovateľné. 2.3.2.2. Chyby spracovania Poskytnú sa nasledujúce informácie: - popis kontrol pri vstupe údajov, kódovanie kontrol a editovanie systému, ktorý sa používa. Hlavné chyby zistené v procese po zbere údajov, - miery chybovosti editovania príjmových premenných 2.3.3. Chyby neodpovede (non-response) Poskytnú sa nasledujúce informácie: 2.3.3.1. Dosiahnutá veľkosť vzorky - počet domácností, za ktoré je opytovanie akceptované do databázy. Špecifikácia rotačnej skupiny (ak je to aplikovateľné) a celkový počet, - počet osôb vo veku 16 rokov a viac, ktorí sú členmi domácností, za ktorých je opytovanie akceptované do databázy a ktorí sú zahrnutí do opytovania. Špecifikácia za rotačnú skupinu (ak je to aplikovateľné) a celkový počet, - počet vybraných respondentov (ak je to aplikovateľné), ktorí sú členmi domácností, za ktorých je opytovanie akceptované do databázy a ktorí sú zahrnutí do opytovania. Špecifikácia za rotačnú skupinu (ak je to aplikovateľné) a celkový počet. 2.3.3.2. Celková neodpoveď jednotky Členským štátom, ktoré používajú rotačný výber sa informácia o celkovej neodpovedi jednotky poskytne za nové replikátory v súlade so vzorcami uvedenými nižšie. Pri celkovej vzorke sa celková neodpoveď jednotky vypočíta vyradením tých jednotiek, ktoré sú v súlade s pravidlami sledovania mimo oblasť pôsobnosti, a to z čitateľa a z menovateľa vzorcov uvedených nižšie - miery neodpovede domácnosti (NRh) sa vypočítajú takto: NRh = (1-(Ra * Rh)) * 100 Kde: Ra = = ∑ – Ra je miera kontaktu adresy Rh = = ∑ ∑ Rh je pomer úplných opytovaní za domácnosti, ktoré sú akceptované do databázy DB120 je záznam o kontakte na adrese DB130 je výsledok dotazníka domácnosti, a DB135 je výsledok akceptácie opytovania v domácnosti. V prípade celkovej neodpovede jednotky tie členské štáty, v ktorých sa robia substitúcie, vypočítajú miery neodpovede pred a po substitúciách. - miery individuálnej neodpovede (NRp) sa vypočítajú takto: NRp =(1-(Rp)) * 100 Kde: Rp = = ∑ ∑ Rp je pomer úplných opytovaní za osoby v domácnostiach, ktoré sú akceptované do databázy. RB245 je status respondenta, a RB250 je status údajov. - Celkové individuálne miery neodpovede (*NRp) sa vypočítajú takto: * NRp = (1-(Ra * Rh * Rp)) * 100 V prípadoch celkovej neodpovede jednotky členské štáty, v ktorých sa robia substitúcie, sa vypočítajú miery neodpovede pred a po substitúciách. Pre tie členské štáty, v ktorých sa uprednostnil výber osôb pred výberom domácností (adries), sa individuálne miery neodpovede vypočítajú za "vybraného respondenta" (RB245 = 2), za všetkých jednotlivcov vo veku 16 rokov a viac (RB245 = 2 + 3) a za nevybraného respondenta (RB245 = 3). 2.3.3.3. Rozdelenie domácností (pôvodné jednotky) podľa "záznamu o kontakte na adrese" (DB120), podľa "výsledku dotazníka domácnosti" (DB130) a podľa "akceptácii opytovania v domácnosti" (DB135), za každú rotačnú skupinu (ak je to aplikovateľné) a za celkový počet 2.3.3.4. Rozdelenie substituovaných (nahradených) jednotiek (ak je to aplikovateľné) podľa "záznamu o kontakte na adrese" (DB120), podľa "výsledku dotazníka domácnosti" (DB130) a podľa "akceptácii opytovania v domácnosti" (DB135), za každú rotačnú skupinu (ak je to aplikovateľné) a za celkový počet 2.3.3.5. Položka neodpovede Za príjmové premenné sa poskytne nasledujúca informácia: - percentá domácností (na zložky príjmu zozbierané alebo zostavené na úrovni domácností)/osôb (na zložky príjmu zozbierané alebo zostavené na úrovni osôb), ktoré dostali čiastku za každú zložku príjmu, - percento chýbajúcich hodnôt za každú zložku príjmu zozbieranú alebo zostavenú na úrovni domácností/osôb, - percento čiastočných informácií za každú zložku príjmu zozbieranú alebo zostavenú na úrovni domácností/osôb. +++++ TIFF +++++ 2.3.3.6. Celková položka neodpovede a počet pozorovaní vo vzorke na úrovni jednotky spoločných prierezových ukazovateľov Európskej únie založených na prierezovej zložke EU-SILC, za ekvivalentný disponibilný príjem a za neupravený platový rozdiel medzi pohlaviami (ak je to aplikovateľné) 2.4. Spôsob zbierania údajov Členským štátom, ktoré používajú výber adries/domácností sa poskytne distribúcia členov domácností vo veku 16 rokov a viac podľa "statusu údajov" (RB250) a podľa "druhu opytovania" (RB260), za každú rotačnú skupinu (ak je to aplikovateľné) a za celkový počet. Členským štátom, ktoré používajú výber osôb sa poskytne rozdelenie "vybraného respondenta", rozdelenie "členov domácností vo veku 16 rokov a viac" a rozdelenie "nevybraného respondenta" podľa "statusu údajov" (RB250) a podľa "druhu opytovania" (RB260), za každú rotačnú skupinu (ak je to aplikovateľné) a za celkový počet. 2.5. Dĺžka trvania opytovania Poskytne sa priemerná dĺžka trvania opytovania za domácnosť. Priemerná dĺžka trvania opytovania za domácnosť sa vypočíta ako súčet trvaní všetkých opytovaní za domácnosti plus súčet trvaní všetkých opytovaní za osoby, vydelená počtom vyplnených dotazníkov za domácnosti, ktoré boli akceptované do databázy. 3. POROVNATEĽNOSŤ 3.1. Základné pojmy a definície Použité národné pojmy, rozdiely medzi národnými pojmami a štandardnými pojmami EU-SILC a vyhodnotenie (ak je to aplikovateľné), dôsledkov uvedených rozdielov sa budú uvádzať za nasledujúce oblasti: - referenčná populácia, - definícia súkromnej domácnosti, - členstvo domácnosti, - použité príjmové referenčné obdobie, - obdobie pre dane z príjmu a príspevky sociálneho poistenia, - referenčné obdobie pre dane z majetku, - oneskorenie medzi referenčným príjmovým obdobím a súčasnými premennými, - celková dĺžka trvania zberu údajov, - základné informácie o forme aktivity počas príjmového referenčného obdobia. 3.2. Zložky príjmu 3.2.1. Rozdiely medzi národnými definíciami a štandardnými definíciami EU – SILC a vyhodnotenie (ak je to aplikovateľné), dôsledkov uvedených rozdielov, sa predloží za nasledujúce cieľové premenné: - celkový hrubý príjem domácnosti, - celkový disponibilný príjem domácnosti, - celkový disponibilný príjem domácnosti pred sociálnymi transfermi inými ako starobnými a pozostalostnými dávkami, - celkový disponibilný príjem domácnosti pred sociálnymi transfermi vrátane starobných a pozostalostných dávok, - neoprávnene vyplatené nájomné [1], - príjem z prenájmu majetku alebo pozemku, - rodinné/detské prídavky, - sociálne vylúčenie inde neklasifikované, - príspevky na bývanie, - pravidelné prijaté peňažné transfery medzi domácnosťami, - úroky, dividendy, zisk z kapitálových investícií do podniku, ktorý nie je právnickou osobou, - úroky platené pri hypotéke [2], - príjem osôb mladších ako 16 rokov, - pravidelné dane z majetku, - pravidelné platené peňažné transfery medzi domácnosťami, - daň z príjmov a príspevky sociálneho poistenia, - zaplatenie/príjem z daňového vyrovnania, - peňažný alebo nepeňažný príjem zo zamestnania, - nepeňažný príjem zo zamestnania [3], - príspevky zamestnávateľa zo sociálneho fondu [4], - peňažné zisky alebo straty zo samostatne zárobkovej činnosti (vrátane honorárov); - hodnota tovarov vyprodukovaných na vlastnú spotrebu [5], - dávky v nezamestnanosti, - starobné dávky, - pozostalostné dávky, - nemocenské dávky, - dávky v invalidite, - príspevky na vzdelanie, - hrubá mesačná mzda zamestnanca [6]. 3.2.2. Zdroj alebo postup použitý pri zbieraní príjmových premenných 3.2.3. Forma, v ktorej boli získané príjmové premenné na úrovni zložky (napr. hrubá a čistá hodnota uplatnenej dane z príjmov a sociálnych príspevkov, hodnota uplatnenej dane z príjmov a hodnota sociálnych dávok) 3.2.4. Metóda použitá na získanie cieľových príjmových premenných v požadovanej forme (t. j. ako hrubé hodnoty) 4. KOHERENCIA 4.1. Porovnanie cieľových príjmových premenných a počtu osôb, ktoré obdržali príjem od každej "zložky príjmu" s údajmi z externých zdrojov Porovnanie údajov z externých zdrojov pri všetkých cieľových príjmových premenných a osobách, ktoré obdržali príjem z každej "zložky príjmu" [1] Povinné od roku 2007. [2] Povinné od roku 2007. [3] Táto premenná (s výnimkou služobného auta) bude zbieraná až od roku 2007. [4] Táto premenná bude zaznamenávaná až od roku 2007, ak štúdie vhodnosti preukážu, že je to možné. [5] Povinné od roku 2007. [6] Povinné iba pre členské štáty, ktoré nemajú na výpočet platového rozdielu medzi pohlaviami iný zdroj než EU-SILC. -------------------------------------------------- PRÍLOHA III Kvalitatívne hodnotiace kritériá a obsah záverečnej správy o kvalite, ktorá má byť vypracovaná členskými štátmi 1. SPOLOČNÉ DLHODOBÉ UKAZOVATELE EURÓPSKEJ ÚNIE ZALOŽENÉ NA DLHODOBEJ ZLOŽKE EU-SILC Členské štáty poskytnú spoločné dlhodobé ukazovatele EÚ založené na dlhodobej vzorke EU-SILC Spoločné dlhodobé ukazovatele EU-SILC vychádzajú z ukazovateľov prijatých Radou v súvislosti s otvorenou metódou koordinácie, a ktoré môžu byť odvodené od nástroja EU – SILC. 2. PRESNOSŤ 2.1. Konštrukcia výberu Pri prvej vlne dlhodobej zložky EU-SILC sa poskytnú nasledujúce informácie: 2.1.1. Druh konštrukcie výberu (stratifikovaný, viacstupňový, skupinový) 2.1.2. Jednotky výberu (jednostupňové, dvojstupňové) 2.1.3. Stratifikačné a substratifikačné kritériá 2.1.4. Veľkosť vzorky a kritériá vymedzenia 2.1.5. Schémy výberu vzorky 2.1.6. Rozloženie výberu v čase 2.1.7. Obnovenie výberu: rotačné skupiny 2.1.8. Váženie 2.1.8.1. Faktor konštrukcie 2.1.8.2. Úpravy pri neodpovediach 2.1.8.3. Úpravy vo vzťahu k externým údajom (úroveň, použité premenné a zdroje) 2.1.8.4. Konečná dlhodobá váha Pri druhej a ďalších vlnách dlhodobej zložky EU-SILC sa poskytnú nasledujúce informácie: 2.1.8.5. Úpravy neodpovedí 2.1.8.6. Úpravy vo vzťahu k externým údajom (úroveň, použité premenné a zdroje) 2.1.8.7. Konečná dlhodobá váha 2.1.8.8. Konečná váha prierezovej domácnosti Pre prvú vlnu dlhodobej zložky EU SILC sa poskytnú nasledujúce informácie za členské štáty, v ktorých sa uplatňujú substitúcie v prípadoch celkovej neodpovede jednotky. 2.1.9. Substitúcie (nahradenia) 2.1.9.1. Metóda výberu substitúcií (náhrad) 2.1.9.2. Hlavné vlastnosti substituovaných jednotiek v porovnaní s pôvodnými jednotkami, podľa regiónu (NUTS 2), ak je to aplikovateľné 2.1.9.3. Rozdelenie substituovaných jednotiek podľa záznamu o kontakte na adrese (DB120), výsledku dotazníka domácnosti (DB130) a akceptovania opytovania v domácnosti (DB135) za pôvodné jednotky 2.2. Výberové chyby Pre prierezovú zložku EU-SILC a pre každú vlnu dlhodobej zložky EU-SILC sa poskytnú nasledujúce informácie: - Priemer, celkový počet pozorovaní (pred a po imputáciách) a štandardné chyby pre nasledujúce príjmové zložky: +++++ TIFF +++++ - Priemer, celkový počet pozorovaní (pred a po imputáciách) a štandardná chyba pri špecifikácii ekvivalentného disponibilného príjmu podľa pohlavia, vekových skupín a veľkosti domácnosti: +++++ TIFF +++++ 2.3. Nevýberové chyby 2.3.1. Chyby opory výberu a pokrytia Pre prvú vlnu dlhodobej zložky EU-SILC sa poskytne informácia o chybách opory výberu a pokrytia tak, ako sa uvádza v prílohe II bode 2.3.1 tohto nariadenia. 2.3.2. Chyby merania a spracovania Pre každú vlnu dlhodobej zložky EU-SILC sa poskytne informácia o chybách merania a spracovania tak, ako sa uvádza v prílohe II bode 2.3.2 tohto nariadenia. 2.3.3. Chyby neodpovedania 2.3.3.1. Dosiahnutá veľkosť vzorky Pre každú vlnu dlhodobej zložky EU-SILC sa poskytne nasledujúca informácia: - počet domácností, ktorých opytovanie je akceptované do databázy; - počet osôb vo veku 16 rokov a viac, počet vybraných osôb a počet spolubývajúcich, ktorí sú členmi domácností, ktorých opytovanie je akceptované do databázy a u ktorých je opytovanie za osobu úplné 2.3.3.2. Celková neodpoveď jednotky Pre prvú vlnu dlhodobej zložky EU-SILC sa poskytne nasledujúca informácia: - miery neodpovede za domácnosť (NRh) ako sú definované v prílohe II, bode 2.3.3.2 tohto nariadenia, - miery individuálnej neodpovede (NRp) ako sú definované v prílohe II, bode 2.3.3.2 tohto nariadenia, - celkové miery individuálnej neodpovede (*NRp) ako sú definované v prílohe II, bode 2.3.3.2 tohto nariadenia. Pre druhú a ďalšie vlny dlhodobej zložky EU-SILC sa poskytne nasledujúca informácia: - Miera odpovede za domácnosti - Miera odpovede za jednotlivé vlny Percento úspešne opytovaných domácností (DB135 = 1), ktoré prešli do vlny t (z vlny t-1), novo vytvorené alebo pridané počas vlny t, okrem domácností mimo oblasť sledovania (podľa pravidiel sledovania) alebo okrem neexistujúcich domácností - Miera ďalšieho dlhodobého sledovania Percento domácností, ktoré prešli do vlny t + 1 s cieľom ďalšieho sledovania domácností získaných do vlny t z vlny t-1, okrem domácností mimo oblasť sledovania (podľa pravidiel sledovania) alebo okrem neexistujúcich domácností - Pomer ďalšieho sledovania Počet domácností, ktoré prešli z vlny t do vlny t + 1 v porovnaní s počtom domácností získaných pre ďalšie sledovanie do vlny t z vlny t-1. - Pomer dosiahnutej veľkosti vzorky Pomer počtu domácností, u ktorých je opytovanie akceptované pre databázu (DB135 = 1) vo vlne t k počtu domácností, u ktorých je opytovanie akceptované pre databázu (DB135 = 1) vo vlne t-1. - Miera odpovede za osoby - Miera odpovede za jednotlivé vlny Percento osôb u ktorých sú informácie alebo opytovanie kompletné (RB250 = 11,12,13) spomedzi tých, ktoré prešli do vlny t (z vlny t-1) alebo boli novo vytvorené alebo pridané počas vlny t, okrem tých osôb, ktoré sú mimo oblasti sledovania (podľa pravidiel sledovania). Percento spolubývajúcich vybraných vo vlne 1, u ktorých sú informácie alebo opytovanie kompletné (RB = 11,12,13) spomedzi tých, ktorí prešli do vlny t (z vlny t-1). - Dlhodobá miera ďalšieho sledovania Percento úspešne opytovaných osôb (RB250 = 11,12,13) vo vlne t mimo všetkých vybraných osôb, okrem tých, ktoré zomreli alebo sa zistilo, že nie sú vhodné (mimo oblasti), špecifikácia podľa príčin neodpovede. - Pomer dosiahnutej veľkosti vzorky Pomer počtu úplných opytovaní za osoby (RB250 = 11,12,13) vo vlne t k počtu úplných opytovaní za osoby vo vlne t-1. Tento pomer bude definovaný pre osoby zaradené do výberu a pre všetky osoby vrátane osôb nezaradených do výberu vo veku 16 + a pre spolubývajúcich vo veku 16 + vybraných v prvej vlne. - Miera odpovede pri osobách nezaradených do výberu Pomer počtu úplných opytovaní za osoby (RB250 = 11,12,13) osôb nezaradených do výberu vo veku 16 + vo vlne t ku všetkým osobám nezaradených do výberu vo veku 16 + uvedeným v domácnostiach prijatých do databázy (DB135 = 1) vo vlne t alebo vymenovaným v najaktuálnejšie vykonaných opytovaniach za domácnosti, ktoré boli posunuté z vlny t-1 do vlny t pre doplnenie, ale nemohli byť úspešne opytované vo vlne t. 2.3.3.3. Rozdelenia domácností podľa statusu domácnosti (DB110), podľa záznamu o kontakte na adrese (DB120), podľa výsledku dotazníka domácnosti (DB130) a podľa akceptácie opytovania v domácnosti (DB135) Pri každej vlne dlhodobej zložky EU-SILC sa.poskytne rozdelenie domácností podľa statusu domácnosti, podľa záznamu o kontakte na adrese, podľa výsledku dotazníka domácnosti a podľa akceptácii opytovania v domácnosti. 2.3.3.4. Rozdelenie osôb podľa statusu členstva (RB110) Pri druhej a ďalšej vlne dlhodobej zložky EU-SILC sa.poskytne distribúcia osôb podľa statusu členstva. 2.3.3.5. Položka neodpovede Pre príjmové premenné sa poskytne pre každú vlnu dlhodobej zložky EU-SILC nasledujúca informácia: - percentá domácností (na zložky príjmu zozbierané alebo zostavené na úrovni domácností)/osôb (na zložky príjmu zozbierané alebo zostavené na úrovni osôb), ktoré obdržali čiastku pre každú zložku príjmu, - percento chýbajúcich hodnôt pre každú zložku príjmu zozbieranú alebo zostavenú na úrovni domácnosti/osôb, - percento čiastočných informácií za každú príjmovú zložku príjmu zozbieranú alebo zostavenú na úrovni domácnosti/osôb 2.4. Spôsob zbierania údajov Pri každej vlne dlhodobej zložky EU-SILC sa poskytne rozdelenie členov domácnosti vo veku 16 rokov a viac podľa "statusu údajov" (RB250) a podľa "druhu opytovania" (RB260), za každú vybranú osobu, za spolubývajúcich a za celkový počet. 2.5. Postup pri imputáciách Pri každej prierezovej zložke EU-SILC a pri každej vlne dlhodobej zložky EU-SILC sa uvedie popis postupu pri imputáciách, ktorý je použitý pri položke neodpovede, ak je rozdielny od metódy Eurostat-u, imputované premenné a podiel imputácií na celkovom počte pozorovaní cieľovej premennej. 2.6. Neoprávnene zaplatené nájomné Pri prierezovej zložke EU-SILC a pri každej vlne dlhodobej zložky EU-SILC sa uvedie popis metódy použitej na výpočet imputovaného nájomného, ak je rozdielny od metódy Eurostat-u. 2.7. Služobné autá Pri prierezovej zložke EU-SILC a pri každej vlne dlhodobej zložky EU-SILC sa uvedie popis metódy, ktorá je použitá na imputovanie hodnoty súkromného použitia "služobných áut". 3. POROVNATEĽNOSŤ 3.1. Základné pojmy a definície Pri prvej vlne dlhodobej zložky EU-SILC sa poskytne informácia o základných pojmoch a definíciách (popísaných v prílohe II bode 3.1 tohto nariadenia), rozdieloch medzi národnými definíciami a štandardnými definíciami EU-SILC a hodnotenie (ak je to akceptovateľné), dôsledkov uvedených rozdielov. Pri druhej a ďalších vlnách budú uvedené akékoľvek zmeny v základných pojmoch a definíciách z prvej vlny. 3.2. Zložky príjmu 3.2.1. Rozdiely medzi národnými definíciami a štandardnými definíciami EU-SILC a hodnotenie (ak je to akceptovateľné) dôsledkov uvedených rozdielov Pri prvej vlne dlhodobej zložky EU-SILC sa poskytne informácia o zložkách príjmu popísaných v prílohe II bode 3.2.1 tohto nariadenia (s výnimkou "hrubých mesačných zárobkov zamestnancov"). Pri druhej a ďalších vlnách budú uvedené akékoľvek zmeny v definícii zložiek príjmu z prvej vlny. 3.2.2. Zdroj postupu použitého pre zbieranie príjmových premenných Pri prvej vlne dlhodobej zložky EU-SILC sa poskytne zdroj postupu použitého na zbieranie príjmových premenných. Pri druhej a ďalšej vlne budú uvedené akékoľvek zmeny v zdroji alebo postupe použitom na zbieranie príjmových premenných. 3.2.3. Forma, v ktorej sa získali príjmové premenné na úrovni zložky Pri prvej vlne dlhodobej zložky EU-SILC sa poskytne forma, v ktorej sa získali príjmové premenné na úrovni zložky (napr. hrubá a čistá hodnota uplatnenej dane z príjmov a sociálnych príspevkov, hodnota uplatenej dane z príjmov a hodnota sociálnych dávok) Pri druhej a ďalších vlnách budú uvedené akékoľvek zmeny vo forme, v ktorej sa získali príjmové premenné na úrovni zložky. 3.2.4. Použitá metóda na získanie cieľových príjmových premenných v požadovanej forme (t. j. ako hrubé hodnoty) Pri prvej vlne dlhodobej zložky EU-SILC sa poskytne použitá metóda na získanie cieľových príjmových premenných v požadovanej forme (t. j. ako hrubé hodnoty). Pri druhej a ďalších vlnách budú uvedené akékoľvek zmeny v zdroji alebo postupe použitom na zbieranie príjmových premenných. 3.3. Pravidlá sledovania Pri dlhodobú zložku EU-SILC budú uvedené rozdiely medzi pravidlami sledovania na národnej úrovni a štandardnými pravidlami sledovania v rámci EU-SILC. 4. KOHERENCIA 4.1. Porovnanie cieľových príjmových premenných a počtu osôb, ktoré dostali príjem z každej "zložky príjmu" s údajmi z externých zdrojov. Pri každej vlne dlhodobej zložky EU-SILC sa poskytne porovnanie cieľových príjmových premenných a počtu osôb, ktoré dostali príjem z každej "zložky príjmu" s údajmi z externých zdrojov, ak príslušné členské štáty považujú takéto externé údaje za dostatočne spoľahlivé. -------------------------------------------------- PRÍLOHA IV Obsah priebežných a záverečných porovnávacích správ o kvalite, ktoré sa majú vypracovať Komisiou (Eurostatom) PRIEBEŽNÁ POROVNÁVACIA SPRÁVA O KVALITE Na základe priebežných správ o kvalite, ktoré poskytli členské štáty, Komisia (Eurostat) vypracuje porovnávaciu priebežnú správu o kvalite obsahujúcu nasledujúce kvalitatívne kritériá: 1. Presnosť 1.1. Konštrukcia výberu 1.2. Výberové chyby 1.2.1. Odhadnutá hodnota, koeficient variácie, 95 % interval významnosti a efektívna veľkosť vzorky pri spoločných prierezových ukazovateľoch EÚ založených na prierezovej zložke EU-SILC, pri ekvivalentnom disponibilnom príjme a pri neupravenom platovom rozdiele medzi pohlaviami (ak je to aplikovateľné). 1.3. Nevýberové chyby 1.4. Spôsob zbierania údajov 1.5. Dĺžka trvania opytovania 2. Porovnateľnosť 2.1. Základné pojmy a definície 2.2. Zložky príjmu 3. Koherencia POROVNÁVACIA ZÁVEREČNÁ SPRÁVA O KVALITE Na základe správ o kvalite, ktoré poskytli členské štáty vypracuje Komisia (Eurostat) porovnávaciu záverečnú správu o kvalite, ktorá obsahuje nasledujúce kvalitatívne kritériá: 1. Relevantnosť - popis a klasifikácie užívateľov - popis mnohotvárnosti potrieb užívateľov (podľa triedy užívateľov) 2. Presnosť 2.1. Konštrukcia výberu 2.2. Výberové chyby Pri prierezovej zložke EU-SILC a pri každej vlne dlhodobej zložky EU-SILC sa poskytnú nasledujúce informácie: - priemer, celkový počet pozorovaní (pred a po imputáciách), koeficient variácie a 95 % interval významnosti pre zložky príjmu - priemer, celkový počet pozorovaní (pred a po imputáciách), koeficient variácie a 95 % interval významnosti pre špecifikáciu ekvivalentného disponibilného príjmu podľa pohlavia, vekových skupín a veľkosti domácnosti 2.3. Nevýberové chyby 2.4. Spôsob zbierania údajov 2.5. Postup pri imputáciách 2.6. Neoprávnene vyplatené nájomné 2.7. Služobné autá 3. Včasnosť a presnosť - priemerná včasnosť údajov - početnosť údajov a priemerná aktuálnosť údajov - percento vydaní predošlých údajov, založených na plánovanom rozširovaní údajov navrhnutých v Rámcovom nariadení EU-SILC - priemerné oneskorenie sa údajov, ktoré sú nepresne doručené (vyjadrené v týždňoch) - dôvody neskorého doručenia 4. Dostupnosť a jednoznačnosť - popis podmienok vstupu údajov (médiá, podpora, marketingové podmienky, obmedzenia, dôvernosť, atď.) - popis podmienok na publikovanie údajov 5. Porovnateľnosť 5.1. Základné pojmy a definície 5.2. Zložky príjmu 5.3. Pravidlá sledovania 6. Koherencia --------------------------------------------------